ఆక్సిజన్
ప్రాణ వాయువు (ఆంగ్లం:Oxygen) గాలిలో ఉన్న సంఘటిత వాయువులలో ఒకటి. ప్రకృతిలో అన్ని మూలకాల కంటే ఎక్కువగా లభిస్తుంది. గాలిలో మూలక రూపంలో లభిస్తుంది. ఘనపరిమాణాత్మకంగా గాలిలో ఐదవవంతు ఉంటుంది. దీనిని తెలుగులో సాంప్రదాయకంగా ఆమ్లజని అని వ్యవహరిస్తారు. దీనిని ప్రాణవాయువుగానూ వ్యవహరిస్తారు. భూమి మీద వృక్ష జంతు సంపదకి ప్రాణ వాయువు అత్యవసరం. ఇది నీటిలో కరుగుతుంది. నీటిలో గల జీవాలు ఈ ప్రాణ వాయువును గ్రహిస్తాయి. ఇది ఇసుకలో 65%, నీటిలో 89% ఉంటుంది. 
ప్రాణ వాయువు యొక్క సంకేతం "O", మరియు అణు ఫార్ములా "O". 
స్వీడన్ దేశస్తుడైన షీలే మొదటిసారిగా 1771 లో మెర్క్యురిక్ ఆక్సైడ్ ను వియోగం చెందించి ఆక్సిజన్ తయారు చేసాడు. దీనిని జోసెఫ్ ప్రీస్ట్‌లీ, షీలే అనే శాస్త్రవేత్తలు 1 ఆగస్టు 1774 తేదీన కనుక్కొన్నారు. భూమి పొరల్లో అత్యధికంగా ఉండే మూలకం ఆక్సిజన్, సాధారణ పద్ధతుల్లో మెర్క్యురిక్ ఆక్సైడ్ లేదా పొటాషియం నైట్రేట్ లను వేడి చేసినపుడు ఆక్సిజన్ వాయువు వెలువడుతుంది. తరువాత లావోయిజర్ దీని ధర్మాలను క్షుణ్ణంగా పరిశీలించి 'ఆక్సిజన్ ' అని పేరు పెట్టాడు. ఆక్సిజన్ అంటే ఆమ్లాన్ని ఉత్పత్తి చేసేది అని అర్థం.
ఆక్సిజన్ ను పొటాషియం పెర్మాంగనేట్ (KMnO), పొటాషియం క్లోరేట్ (KClO, హైడ్రోజన్ పెరాక్సైడ్ (HO, పొటాషియం నైట్రేట్ (KNO) మరియు మెర్క్యురిక్ ఆక్సైడ్ (HgO) లను వియోగం చెందించి పొందవచ్చు.
ప్రత్యామ్నాయ ఇంధనం
సంపీడన సహజ వాయువు (CNG) అనేది ప్రామాణిక పెట్రోలియం ఆటోమొబైల్ ఇంధనాలకు ఒక పూర్తిగా మండే ప్రత్యామ్నాయంగా చెప్పవచ్చు. దీని శక్తి సామర్థ్యం సాధారణంగా గ్యాసోలైన్ యంత్రాలకు సమానంగా ఉంటుంది, కాని ఆధునిక డిసిల్ యంత్రాలతో పోల్చినప్పుడు తక్కువ సామర్థ్యం కలిగి ఉంటుంది. CNG వాహనాలకు ప్రామాణిక పెట్రోలు ఆధారిత వాహనాలు కంటే ఇంధన నిల్వకు ఎక్కువ మొత్తంలో స్థలం అవసరమవుతుంది ఎందుకంటే CNG ప్రతి GGE (గాలెన్ ఆఫ్ గ్యాస్ ఈక్వలెంట్) కోసం అత్యధిక స్థలాన్ని ఉపయోగించుకుంటుంది. ఏదైనా పెట్రోలు కారును ఒక జీవ ఇంధన (పెట్రోలు/CNG) కారుగా మార్చవచ్చు. అయితే, సహజ వాయువు అన్ని శిలాజ ఇంధనాలు వలె ఒక పరిమిత వనరు మరియు త్వరలోనే దీని ఉత్పాదన అగ్ర స్థాయికి చేరుకుంటుందని భావిస్తున్నారు.